wannaphong/clean_thaiwikipedia huggingface dataset:
# Coagulative necrosis
Coagulative Necrosis เป็นการตายของเซลล์ที่มักเกิดจากการขาดเลือดเฉพาะที่ (ischemia) หรือเนื้อตายเหตุขาดเลือด (infarction) ลักษณะของเซลล์ภายใต้กล้องจุลทรรศน์ชนิดแสงคือบริเวณเนื้อตายยังคงโครงสร้างเดิมไว้แต่นิวเคลียสหายหรือเสียรูปไป หากเนื้อเยื่อโดยรอบยังคงมีเซลล์ชนิดที่เรียกว่า labile cell อยู่ก็จะสามารถแบ่งตัวเพิ่มจำนวนเพื่อซ่อมแซมเนื้อเยื่อที่ตายได้

 สาเหตุ 
สาเหตุส่วนใหญ่ของการตายแบบ coagulative necrosis คือเกิดจากภาวะเลือดมีออกซิเจนน้อย (hypoxia) ซึ่งไม่เกี่ยวข้องกับการบาดเจ็บทางกายภาพ (physical trauma) , ชีวพิษ (toxins) , หรือการตอบสนองทางภูมิคุ้มกันอย่างเฉียบพลันหรือเรื้อรัง การขาดออกซิเจนของเนื้อเยื่อทำให้เซลล์ตายในบริเวณที่หลอดเลือดไม่สามารถส่งเลือดและสารอาหารที่จำเป็นเข้าไปเลี้ยงได้ ที่ต้องทราบคือการขาดเลือดในเนื้อเยื่อส่วนใหญ่ในร่างกายทำให้เกิดการตายแบบ coagulative necrosis แต่เนื้อเยื่อในระบบประสาทกลางเช่นสมองเมื่อขาดเลือดจะทำให้เกิดเนื้อตายแบบ liquefactive necrosis เนื่องจากเนื้อเยื่อส่วนนั้นมีโครงสร้างค้ำจุนน้อย

 พยาธิสภาพ 
 ลักษณะที่มองด้วยตาเปล่า 
ลักษณะที่มองเห็นได้ด้วยตาเปล่าของบริเวณเนื้อตายแบบ coagulative necrosis คือมีสีซีดแตกต่างจากเนื้อเยื่อรอบนอก และผิวหน้าตัดมีลักษณะแห้ง ในระยะต่อมาเนื้อเยื่ออาจเปลี่ยนเป็นสีแดงจากการตอบสนองโดยการอักเสบ เซลล์รอบนอกที่มีชีวิตอยู่สามารถเข้ามาช่วยแบ่งตัวทดแทนเนื้อเยื่อที่ตายได้เว้นเสียแต่ว่าเซลล์เหล่านั้นจะเป็น stable cell หรือ permanent cell

 ลักษณะทางจุลทรรศน์ 
เนื้อเยื่อที่ย้อมสี H&E เมื่อดูใต้กล้องจุลทรรศน์จะเห็นเนื้อเยื่อที่ไม่มีนิวเคลียสและโครงสร้างเดิมของเนื้อเยื่อถูกทำลายไปเล็กน้อย จึงมีลักษณะที่เรียกกันว่า ghost cells เนื้อเยื่ออาจถูกย้อมติดสีน้อยลงเนื่องจากนิวเคลียสที่ถูกย่อยสลายจะไม่ติดสีม่วงเข้มเมื่อย้อมด้วยฮีมาทอกซิลิน (hematoxylin) และโครงสร้างไซโทพลาซึมที่หายไปจะลดจำนวนโปรตีนภายในเซลล์ จึงย้อมติดสีชมพูเข้มของอีโอซินน้อยลง

 การแบ่งเซลล์ซ่อมแซม 
เมื่อเนื้อเยื่อเกิดการตาย เซลล์ที่อยู่ข้างเคียงชนิดที่เป็น Labile cells จะสามารถแบ่งเซลล์เพื่อทดแทนเซลล์ที่ตายได้ Labile cell เป็นเซลล์ที่มีคุณสมบัติสามารถแบ่งเซลล์แบบไมโทซิสต่อเนื่องเพื่อซ่อมแซมเนื้อเยื่อซึ่งจะพบในเนื้อเยื่อบางชนิด ในขณะที่เซลล์อีกประเภทหนึ่งคือ stable และ permanent cells ที่อยู่ข้างเคียง เช่น เซลล์ประสาทและเซลล์กล้ามเนื้อหัวใจจะไม่สามารถแบ่งตัวเพื่อทดแทนเซลล์ที่ตายได้ นอกจากนี้ไฟโบรบลาสต์ (fibroblast) จะสามารถเคลื่อนที่เข้ามาในบริเวณที่เกิดการตายเพื่อสร้างเนื้อเยื่อเส้นใยเกิดเป็นพังผืด (fibrosis) หรือแผลเป็น (scarring) ในบริเวณที่ Labile cell ไม่สามารถแบ่งตัวและทดแทนเนื้อเยื่อที่ตายได้

 แหล่งข้อมูลอื่น 
 http://library.med.utah.edu/WebPath/CINJHTML/CINJ016.html
# ศาลสมเด็จพระเจ้าตากสินมหาราช
ศาลสมเด็จพระเจ้าตากสินมหาราช ก่อสร้างเมื่อ พ.ศ. 2531 พร้อมกับอนุสาวรีย์สมเด็จพระเจ้าตากสินมหาราช เพื่อเป็นอนุสรณ์แก่ สมเด็จพระเจ้าตากสินหมาราช ที่ได้ใช้ฉะเชิงเทรา และเป็นเส้นผ่าน ของทหารไทย ในการกอบกู้เอกราชหลังเหตุการณ์เสียกรุงศรีอยุธยา ศาลพระเจ้าตากสินอยู่ที่ ถนนจรดวิถีถ่อง ใกล้กับสำนักงานการท่องเที่ยวแห่งประเทศไทย อำเภอบางคล้า จังหวัดฉะเชิงเทรา
# ชินดง
ชิน ดง-ฮี (เกิด 28 กันยายน ค.ศ. 1985) หรือชื่อในการแสดงว่า ชินดง  เป็นแร็ปเปอร์ นักร้อง นักเต้นชาวเกาหลีใต้ เป็นสมาชิกของซูเปอร์จูเนียร์

 ประวัติ 
ชินดง เป็นสมาชิกที่มีอายุลำดับที่ 6 ของวงซูเปอร์จูเนียร์ ชินดงเป็นคนที่มีความมุ่งมั่นตั้งใจในสิ่งที่เขารัก นั่นก็คือการเต้น เขาอาจเป็นนักร้องที่ร้องเพลงได้ไม่ไพเราะน่าฟังเหมือนกับสมาชิกคนอื่นๆ เช่น เยซ็อง รยออุค เป็นต้น แต่สิ่งที่เขามีเหมือนกับอึนฮย็อก ซึ่งก็คือ "การเต้น" และ "การร้องท่อนแร๊พ" ชินดงเป็นนักเต้นที่เก่งเป็นอันดับ 4 ของเอสเอ็ม เอนเตอร์เทนเม้นท์ รองจากอึนฮย็อกที่ได้อันดับ 3

ชินดงมีความสามารถในการเต้นที่โดดเด่น อีกทั้งชอบร้องและแต่งท่อนแร๊พประกอบหลายๆเพลงร่วมกับอึนฮย็อกเสมอ อุปนิสัยที่น่ารักของชินดงคือการสร้างเสียงหัวเราะให้กับคนอื่นๆ เขามักจะมีมุขตลกหรือคำพูดง่ายๆแต่ฟังแล้วขำมาเล่นให้ดูอยู่เสมอ เพราะความเป็นธรรมชาติและความสนุกสนาน ทำให้รายการใดก็ตามที่เขาไปร่วมด้วยนั้นมีแต่ความเฮฮาและเสียงหัวเราะ ถึงแม้ว่าเมื่อก่อนชินดงเป็นสมาชิกคนเดียวที่มีรูปร่างอ้วนที่สุด และเคยมีน้ำหนักมากที่สุดถึง 115 กิโลกรัม แต่ปัจจุบันเขาสามารถลดน้ำหนักลงมาได้ 16 กิโลกรัม จาก 100 กิโลกรัมเมื่อประมาณเดือนสิงหาคม เพราะว่าเขาได้เข้าร่วมรายการหนึ่ง ของ M-net ที่เกี่ยวกับการเต้น นับว่าเป็นการออกกำลังกายที่ได้ผลมากสำหรับเขา ทำให้เขาภูมิใจในคางที่โผล่ออกมาแทนที่ไขมันแล้ว

 ผลงานเพลง 
 ซูเปอร์จูเนียร์ 
 ปี ค.ศ. 2005 - อัลบั้ม Super Junior 05 (TWINS)
 ปี ค.ศ. 2007 - อัลบั้ม Don't Don
 ปี ค.ศ. 2009 - อัลบั้ม Sorry Sorry
 ปี ค.ศ. 2010 - อัลบั้ม Bonamana
 ปี ค.ศ. 2011 - อัลบั้ม Mr.Simple
 ปี ค.ศ. 2012 - อัลบั้ม Sexy, Free & Single
 ปี ค.ศ. 2014 - อัลบั้ม MAMACITA

 ซูเปอร์จูเนียร์ ที 
 ปี ค.ศ. 2007 - อัลบั้ม Rokkugo!!!

 ซูเปอร์จูเนียร์ แฮปปี้ 
 ปี ค.ศ. 2007 - อัลบั้ม Cooking? Cooking!

 ผลงาน 
 ภาพยนตร์ 
 Year Title Role Other notes2007  Attack on the Pin-Up Boys꽃미남 연쇄 테러 사건  himself  limited release in South KoreaAlvin and the Chipmunks  Theodore  Korean voice-over

 มิวสิกวิดีโอ 
 2007: "Flight Girl" - Magolpy

 รางวัล 
 ชนะเลิศสาขา Best Dancer ในการประกวด GoYang City Youth Contest (ก.ค. 2002)
 ชนะเลิศสาขา Best Dancer ในการประกวด GoYang City Youth Contest (ก.ค. 2003)
 ชนะเลิศ Golden award and Popularity award from M-net EPPY Competition (ต.ค. 2004)
 อ้างอิง
# นางสาวบุญเหลือ
นางสาวบุญเหลือ  หรือ ย่าเหลือ  บุคคลในประวัติศาสตร์ไทย ในฐานะวีรสตรี ที่มีส่วนสำคัญในการกอบกู้เมืองนครราชสีมาร่วมกับท้าวสุรนารี จากการเข้ายึดตีเมือง ของกองทัพเจ้าอนุวงศ์เวียงจันทน์ ณ ทุ่งสัมฤทธิ์ ปี พ.ศ. 2369 ในรัชสมัย พระบาทสมเด็จพระนั่งเกล้าเจ้าอยู่หัว รัชกาลที่ 3

 ประวัติ และวีรกรรมของนางสาวบุญเหลือ 
นางสาวบุญเหลือ  เป็นบุตรีของหลวงเจริญ กรมการเมืองผู้น้อยแห่งเมืองนครราชสีมา มีความใกล้ชิดสนิทสนม และเคารพนับถือ พระยาปลัดเมืองนครราชสีมา และคุณหญิงโม เป็นอันมาก อีกทั้งพระยาปลัดเมือง และคุณหญิงโม ไม่มีบุตร และธิดา จึงได้รัก และเอ็นดูนางสาวบุญเหลือ ดุจว่าเป็นลูกหลานแท้ ๆ 

เมื่อ ปี พ.ศ.  2369 เจ้าอนุวงศ์แห่งนครเวียงจันทน์ ได้ยกกองทัพมุ่งสู่สยามเพื่อหวังจะกอบกู้เอกราชจนถึงเมืองนครราชสีมา  โดยอ้างว่า มีพระราชโองการให้ยกทัพไปกรุงเทพ เพื่อช่วยรบกับอังกฤษ  และเนื่องจากในขณะนั้น เจ้าเมืองนครราชสีมา และพระยาปลัดเมืองไม่อยู่ ไปราชการเมืองขุขันธ์ เจ้าอนุวงศ์จึงยกทัพ เข้ายึดเมืองนคราชสีมาได้โดยง่าย  แล้วกวาดต้อนผู้คนชาวนครราชสีมาเป็นเชลยขึ้นไปยังเวียงจันทน์  ในจำนวนเชลยเหล่านั้น มีคุณหญิงโม และนางสาวบุญเหลือรวมอยู่ด้วย     

ระหว่างที่กองทัพเจ้าอนุวงศ์ และทหารลาว หยุดพักค้างแรมระหว่างเดินทางไปเวียงจันทน์ ณ ทุ่งสัมฤทธิ์  แขวงเมืองนครราชสีมา เมื่อวันที่ 4 มีนาคม พ.ศ. 2369 เหตุการณ์ที่8 วีรกรรมท้าวสุรนารี   คุณหญิงโม ร่วมกับ นางสาวบุญเหลือ และหลวงณรงค์สงคราม หัวหน้าชาวเมือง ได้ใช้กลอุบาย โดยให้ชาวเมืองเลี้ยงสุราอาหารแก่ทหารลาวที่ควบคุมตัวมา  เมื่อทหารเจ้าอนุวงศ์หลงกลกินเหล้าเมายาจนขาดสติเกือบหมดกองทัพ   เมื่อได้โอกาสอันเหมาะสมแล้ว   กำลังชาวโคราชที่ทุ่งสัมฤทธิ์ทั้งชาย และหญิง ก็แย่งอาวุธโจมตีเข่นฆ่าทหารลาวจนล้มตายเป็นจำนวนมาก  ทำให้แผนกอบกู้อิสรภาพของนครราชสีมาสำเร็จ   

และในเหตุการณ์ครั้งนั้น นางสาวบุญเหลือได้เสียสละพลีชีพด้วยการนำไม้ฟืนจากกองไฟ วิ่งหลอกล่อทหาร ตรงไปยังกองเกวียน กระสุนดินประสิวของกองทัพทหารลาว จนเกิดการระเบิด แสงเพลิงแดงฉานไปทั่วท้องทุ่งสัมฤทธิ์     ด้วยการตัดสินใจด้วยปฏิภาณอันห้าวหาญ เด็ดเดี่ยวในวีรกรรมครั้งนี้ ของนางสาวบุญเหลือ ยังคงประทับแน่นอยู่ในความทรงจำ ของลูกหลานชาวนครราชสีมาตลอดไม่รู้ลืม

และต่อมาทางราชการ ได้ถือเอาวันที่  4  มีนาคมของทุกปี  เป็น วันไทยอาสาป้องกันชาติประวัติวันไทยอาสาป้องกันชาติ

 อนุสรณ์สถานนางสาวบุญเหลือ 
 
อนุสรณ์สถานนางสาวบุญเหลือ ตั้งอยู่ในบริเวณโรงเรียนบุญเหลือวิทยานุสรณ์ ตำบลโคกสูง อำเภอเมือง ห่างจากตัวเมืองนครราชสีมา 12.5 กิโลเมตร ตามเส้นทางหลวงแผ่นดินหมายเลข 205(ถนนสุรนารายณ์)สายนครราชสีมา - ชัยภูมิ ชาวนครราชสีมาได้ร่วมสร้างขึ้น และทำพิธีเปิดเมื่อวันที่ 6 กรกฎาคม พ.ศ. 2529 เพื่อรำลึกถึงวีรกรรมของนางสาวบุญเหลือ และเหล่าบรรพบุรุษของชาวนครราชสีมา ที่ได้พลีชีพเพื่อปกป้องชาติ เมื่อครั้งวีรกรรมทุ่งสัมฤทธิ์ ในปีพ.ศ. 2369 นับเป็นอนุสรณ์สถานอีกแห่งหนึ่ง ที่ชาวนครราชสีมา ให้ความเคารพสักการะเป็นอย่างสูง
 
จังหวัดนครราชสีมา และประชาชนชาวนครราชสีมาพร้อมใจกันสร้าง และทำพิธีเปิดอนุสรณ์สถานนางสาวบุญเหลือ ขึ้นที่โรงเรียนบุญเหลือวิทยานุสรณ์  เมื่อ  วันที่ 6 กรกฎาคม พ.ศ. 2529 โดย ฯพณฯ พลเอกเปรม  ติณสูลานนท์ นายกรัฐมนตรีในสมัยนั้น   เป็นประธาน และได้มีการกำหนด ให้ทุกวันที่ 4 มีนาคมของทุกปี เป็นวันสดุดี วีรกรรมของนางสาวบุญเหลือ โดยผู้ว่าราชการจังหวัด ข้าราชการ พ่อค้า และประชาชน  ได้ร่วมกันสดุดี พร้อมทั้งเปลี่ยนผ้าตะเบงมาน ตามสีแห่งปี มอบพวงมาลัย และวางพวงมาลา  ณ  อนุสรณ์สถานนางสาวบุญเหลือ
# ลมฟ้าอากาศสุดโต่ง
ลมฟ้าอากาศสุดโต่ง  หมายถึงปรากฏการณ์ทางลมฟ้าอากาศที่มีความสุดโต่งเทียบกับอุบัติภัยธรรมชาติที่มีบันทึกไว้โดยรวม โดยเฉพาะลมฟ้าอากาศที่มีความรุนแรงมาก หรือลมฟ้าอากาศที่ผิดไปจากปกติIntergovernmental Panel on Climate Change. [http://www.grida.no/climate/ipcc_tar/wg1/088.htm 2.7 Has Climate Variability, or have Climate Extremes,
Changed?]  Retrieved on 2007-04-13.

 การเกี่ยวข้องกับพายุหมุนเขตร้อน 
การเพิ่มของความหายนะชนิดรุนแรงระดับสูงมากนั้น มีผลสืบเนื่องมาจากการเพิ่มจำนวนเหตุการณ์รุนแรงที่ร่วมกับการเพิ่มของจำนวนประชากร ซึ่งการเพิ่มจำนวนประชากรมีผลให้เกิดความเสียหายมากกว่าพื้นที่ที่มีประชากรน้อย องค์การอุตุนิยมโลกCommondreams.org News Center. Extreme Weather Prompts Unprecedented Global Warming Alert.  Retrieved on 2007-04-13. และสำนักปกป้องสิ่งแวดล้อมสหรัฐฯ (EPA)U. S. Environmental Protection Agency. Global Warming.  Retrieved on 2007-04-13. ได้โยงการเพิ่มจำนวนอุบัติภัยธรรมชาติสุดโต่งว่าเกิดจากปรากฏการณ์โลกร้อน เช่นกับโฮโย (Hoyos et al. (2006) ที่เขียนไว้ว่าการเพิ่มจำนวนของเฮอร์ริเคนระดับ 4 และ 5 เชื่อมโยงโดยตรงกับการเพิ่มอุณหภูมิของโลกCarlos D. Hoyos, Paula A. Agudelo, Peter J. Webster, Judith A. Curry. Deconvolution of the Factors Contributing to the Increase in Global Hurricane Intensity. Retrieved on 2007-04-13. เช่นเดียวกัน เคอร์รี เอมมานูเอล ก็ได้เขียนไว้ในวารสารเนเจอร์ว่าพลังของเฮอร์ริเคนที่ลดถอยลงมีความสัมพันธ์กับอุณหภูมิที่เกี่ยวข้องกับสภาวะโลกร้อนโดยตรง แบบจำลองเฮอร์ริเคนได้แสดงผลต้องตรงกันโดยพบว่า เฮอร์ริเคนที่จำลองภายใต้บรรยากาศที่ร้อนขึ้น และที่มีสภาพ CO2 สูงขึ้นกว่าปัจจุบันจะมีความรุนแรงมากกว่าปัจจุบัน โทมัส คนุตสัน และ โรเบิร์ต อี ทูเลยาแห่ง NOAA ระบุเมื่อ พ.ศ. 2547 ว่าการร้อนขึ้นที่เกิดจากแก๊สเรือนกระจกอาจเป็นตัวนำที่ทำให้เกิดปรากฏการณ์พายุเฮอร์ริเคนระดับ 5 ที่สร้างความเสียหายระดับสูงบ่อยครั้งมากขึ้นThomas R. Knutson, et al., Journal of Climate, Impact of CO2-Induced Warming on Simulated Hurricane Intensity and Precipitation: Sensitivity to the Choice of Climate Model and Convective Parameterization, 15 Sept. 2004. Retrieved March 4, 2007. เวกชิ และ โสเดน (Vecchi and Soden) พบว่าแรงเฉือนลม (wind shear) ซึ่งเป็นตัวเพิ่มกำลังให้แก่พายุหมุนเขตร้อนเกิดการเปลี่ยนแปลงในแบบจำลองคาดการณ์สภาวะโลกร้อนด้วยเช่นกัน การคาดการณ์การเพิ่มของแรงเฉือนลมในแอตแลนติกเขตร้อนและแปซิฟิกตะวันออกมีความเชื่อมโยงโดยตรงกับการลดการ “เคลื่อนไหลวอล์คเกอร์” (Walker circulation) รวมทั้งการลดระดับของแรงเฉือนลมในแปซิฟิกตะวันตกและแปซิฟิกกลาง  การศึกษาดังกล่าวไม่ได้อ้างถึงผลกระทบสุทธิของเฮอร์ริเคนในแอตแลนติกและแปซิฟิกตะวันออกที่เกิดจากบรรยากาศที่ร้อนและมีความชื้นมาก รวมทั้งแบบจำลองที่คาดการณ์เพิ่มขึ้นของแรงเฉือนลมในแอตแลนติก
# พอร์ทิชเชด
พอร์ทิชเชด  เป็นวงในเมืองบริสตอลจากอังกฤษ ก่อตั้งขึ้นที่เมืองเมื่อปี 1991 โดย Geoff Barrow กับ Beth Gibbons และ Adrian Utley ออกขายอัลบั้มชุดแรกในปี 1994 ชื่ออัลบั้ม Dummy และ อัลบั้ม Portishead ในปี 1997 ต่อมา อัลบั้ม Third ในปี 2008
# ไช่ฉิน (แก้ความกำกวม)
ไช่ฉิน (Tsai Chin) สามารถหมายถึง
 ไช่ ฉิน นักร้องชาวไต้หวัน เกิด พ.ศ. 2500
 โจว ไฉ่ฉิน หรือ ไอรีน โจว นักแสดงชาวจีน เกิดที่เซี่ยงไฮ้ เมื่อ พ.ศ. 2479 บางครั้งรู้จักกันในชื่อ "ไช่ฉิน" หรือ "ไช่ผิง"
# มาร์ทีน วากเนอร์
มาร์ทีน วากเนอร์ (5 พฤศจิกายน ค.ศ. 1885 ที่เคอนิชส์แบร์ค  – 28 พฤษภาคม ค.ศ. 1957 ในเคมบริดจ์ (แมสซาชูเซตส์)) เป็นนักผังเมืองและสถาปนิกชาวเยอรมัน

 แหล่งข้อมูลอื่น 
 เว็บไซต์เกี่ยวกับมาร์ทีน วากเนอร์ โดย archINFORM 15 ก.ค. 2551
# โจว ไฉ่ฉิน
โจว ไฉ่ฉิน  หรือ ไฉ่ฉิน หรือ ไอรีน โจว (เกิด 30 พฤศจิกายน พ.ศ. 2479) เป็นนักแสดงชาวจีน ที่ใช้ชีวิตที่ประเทศอังกฤษ

โจว ไฉ่ฉิน เกิดที่เซี่ยงไฮ้ เป็นบุตรสาวของ โจว ซินฟาง นักแสดงอุปรากรจีนที่มีชื่อเสียง และได้ไปศึกษาต่อที่ประเทศอังกฤษ ในปี พ.ศ. 2494 เป็นชาวจีนคนแรกที่เข้าศึกษาที่ราชสถานศิลปะการละคร กรุงลอนดอน เธอมีผลงานร้องเพลงบันทึกแผ่นเสียงในประเทศอังกฤษจำนวน 2 ชุด ในปี พ.ศ. 2505 และ พ.ศ. 2508

โจว ไฉ่ฉิน มีชื่อเสียงจากบทบาทเป็นลูกสาวคริสโตเฟอร์ ลี ตัวเอกในภาพยนตร์ชุด ดร. ฟูแมนจู หลายเรื่องในช่วง พ.ศ. 2508 - 2512 นอกจากนี้เธอรับบทเป็นหญิงสาวของเจมส์ บอนด์ ใน You Only Live Twice (จอมมหากาฬ 007) หลังจากหยุดแสดงไปหลายปี ตั้งแต่ พ.ศ. 2515 เธอกลับมาแสดงภาพยนตร์อีกครั้ง ในปี พ.ศ. 2536 ใน The Joy Luck Club (จอย ลัค คลับ แด่...หัวใจแม่ แด่...หัวใจลูก) จากบทประพันธ์ของเอมี ถัง และบทรับเชิญใน Memoirs of a Geisha (นางโลมโลกจารึก), The Interpreter (พลิกแผนสังหาร) และ Casino Royale (พยัคฆ์ร้ายเดิมพันระห่ำโลก) และบทรับเชิญในซีรีส์ Grey's Anatomy (แพทย์มือใหม่ หัวใจเกินร้อย)

แหล่งข้อมูลอื่น
# PE
PE เป็นอักษรย่อในภาษาอังกฤษ ซึ่งอาจหมายถึง
 พอลิเอทิลีน (Polyethylene)
 วิชาพลศึกษา (Physical Education)
 Principles and Practice of Engineering Exam การสอบใบประกอบอาชีพวิศวกรรมในสหรัฐอเมริกา
# สัตว์เลี้ยง
สัตว์เลี้ยง เป็นสัตว์ที่เลี้ยงไว้เพื่อเป็นเพื่อนหรือเพื่อคุ้มครองบุคคลเป็นหลัก ต่างจากสัตว์ใช้งาน สัตว์กีฬา ปศุสัตว์และสัตว์ทดลอง เพื่อเลี้ยงไว้เพื่อการแสดง ใช้ในเกษตรกรรมหรือการวิจัยเป็นหลัก
# สถานแสดงพันธุ์สัตว์น้ำภูเก็ต
สถานแสดงพันธุ์สัตว์น้ำภูเก็ต  เป็นสถานที่จัดแสดงสัตว์น้ำ ตั้งอยู่ที่แหลมพันวา ตำบลวิชิต อำเภอเมือง จังหวัดภูเก็ต  เริ่มก่อสร้างในปี พ.ศ. 2521 และเปิดให้เข้าชมเมื่อปี พ.ศ. 2526 ภายในจัดแสดงปลาใต้ท้องทะเลลึก รวมไปถึงสัตว์น้ำจืด เช่น ปลาการ์ตูน ปลาขี้ตังเบ็ด ปลาฉลาม ปลาหมึก ปลากระเบน เต่าตนุ เต่ากระ มีอุโมงค์ใต้น้ำจัดแสดงปลาทั้งขนาดเล็กและใหญ่ มีสิ่งอำนวยความสะดวก เช่น ร้านขายของที่ระลึก

ที่ตั้ง
เลขที่ 51 ถนนศักดิเดชน์ (อ่าวมะขาม-แหลมพันวา) ตำบลวิชิต อำเภอเมือง จังหวัดภูเก็ต 83000
# ขบวนการฮีโร่ป่วนโลก
ขบวนการฮีโร่ป่วนโลก  เป็นภาพยนตร์ล้อเลียนสัญชาติอเมริกัน ค.ศ. 2008 ที่เขียนและกำกับโดยเจสัน ฟรีดเบิร์กและแอรอน เซลต์เซอร์ เผยแพร่ในวันที่ 29 สิงหาคม ค.ศ. 2008 โดยไลออนส์เกต

ภาพยนตร์ได้รับเสียงวิจารณ์อย่างหนักจากนักวิจารณ์และผู้ชมสำหรับอารมณ์ขันเชิงงคับ การอ้างอิงวัฒนธรรมร่วมสมัยมากเกินไป และการกำกับที่ไม่ดี ซึ่งหลายคนถึงว่าแย่กว่าภาพยนตร์ที่แล้วที่ผลิตโดยคนเดียวกัน เช่นเดียวกันกับหนึ่งในภาพยนตร์ที่แย่ที่สุดเท่าที่เคยมีมา ภาพยนตร์ได้เข้าชิงโกลเดนแรสเบอร์รีอะวอร์ดครั้งที่ 29 6 สาขา ได้รายได้เกือบ 35 ล้านดอลลาร์สหรัฐต่อต้นทุน 20 ล้านดอลลาร์สหรัฐ

 นักแสดง 

 แมตต์ แลนเทอร์ รับบทเป็น วิลล์
 วาเนสซา มินนิลโล รับบทเป็น เอมี
 Gary "G Thang" Johnson รับบทเป็น แคลวิน
 คริสตา ฟลานาแกน รับบทเป็น จูนี / แฮนนาห์ มอนทานา
 นิโคล พาร์กเกอร์ รับบทเป็น จิเซลล์ / เอมี ไวน์เฮาส์ / เจสสิกา ซิมป์สัน
 คิม คาร์เดเชียน รับบทเป็น ลิซา เทย์เลอร์
 Ike Barinholtz รับบทเป็น Wolf / Anton Chigurh / เจ้าชายแคสเปียน / ตำรวจชาย / เฮลล์บอย / แบตแมน / "เบวูล์ฟ"
 คาร์เมน อีเลกตรา รับบทเป็น นักฆ่าที่สวยงาม
 โทนี ค็อกซ์ รับบทเป็น อินเดียนา โจนส์
 แทด ฮิลเจนบริงก์ รับบทเป็น เจ้าชายเอ็ดวิน
 นิก สตีล รับบทเป็น นายแบบกางเกงใน
 Jason Boegh รับบทเป็น แคร์รี แบรดชอว์
 วาเลอรี ไวลด์แมน รับบทเป็น ซาแมนธา โจนส์
 John Di Domenico รับบทเป็น ดร. ฟิลล์ / คุรุศิตกะ
 Abe Spigner รับบทเป็น เฟลเวอร์ ฟลาฟ
 Christopher Johnson รับบทเป็น ไมเคิล แจ็กสัน
 Jared S. Eddo รับบทเป็น สปีด เรซเซอร์
 Yoshio Iizuka รับบทเป็น กังฟูแพนด้า
 Jonas Neal รับบทเป็น จัสติน ทิมเบอร์เลก
 Jacob Tolano Wood รับบทเป็น ดร. บรูซ แบนเนอร์
 Roland Kickinger รับบทเป็น ฮัลก์
 Walter Harris รับบทเป็นจอห์น แฮนค็อค
 Gerrard Fachinni รับบทเป็น ไอรอนแมน
 Johnny Rock รับบทเป็น เจ้าหญิงเพศชาย (Enchanted Princess' dance double)
 Devin Crittenden รับบทเป็น พอลลี บลีกเกอร์
 Noah Harpster รับบทเป็น เซธ
 Austin Michael Scott รับบทเป็น แมคเลิฟเวอร์

 การล้อเลียน 
 ภาพยนตร์และรายการโทรทัศน์ 
 เดอะซิมป์สันส์มูฟวี่ (2007) (โปสเตอร์ภาพยนตร์)
 วันวิบัติอสูรกายถล่มโลก (2008) (เนื้อเรื่องหลัก)
 ทวิสเตอร์ ทอร์นาโดมฤตยูถล่มโลก (1996)
 ขุมทรัพย์สุดขอบฟ้า 4: อาณาจักรกะโหลกแก้ว (2008)
 บุกอาณาจักรโลก 10,000 ปี (2008)
 American Gladiators (2008)
 My Super Sweet 16 (2005–2008)
 จูโน่...โจ๋ป่องใจเกินร้อย (2007)
 มหัศจรรย์รักข้ามภพ (2007)
 มือถือไมค์ หัวใจปิ๊งรัก (2006)
 อัลวินกับสหายชิพมังค์จอมซน (2007)
 กังฟูแพนด้า จอมยุทธ์พลิกล็อค ช็อคยุทธภพ (2008)
 แบทแมน อัศวินรัตติกาล (2008)
 มนุษย์ตัวเขียวจอมพลัง (2008) 
 สเต็ปโดนใจ หัวใจโดนเธอ 2
 ไอรอนแมน มหาประลัย คน เกราะ เหล็ก (2008)
 เฮลล์บอย 2 ฮีโร่พันธุ์นรก (2008)
 เซ็กซ์ แอนด์ เดอะ ซิตี้ (2008)
 แฮนค็อค (2008)
 ซูเปอร์แบด คู่เฉิ่มฮ็อตฉ่า (2007)
 คืนมหัศจรรย์...พิพิธภัณฑ์มันส์ทะลุโลก (2006)
 ปรมาจารย์รัก สูตรพิสดาร (2008)
แฮนนาห์ มอนทานา สาวเด่น เต้น ร้อง (2006–2008)
 เบวูล์ฟ ขุนศึกโค่นอสูร (2007)
 สปีด เรซเซอร์ ไอ้หนุ่มสปีดเขย่าฟ้า (2008)
 หุบเขาเร้นรัก (2005)
 ข้าคือตำนานพิฆาตมหากาฬ (2007)
 วิกฤติวันสิ้นโลก (2004)
 ฅนโดดกระชากมิติ (2008)
 ล่าคนดุในเมืองเดือด (2007)
 ฮีโร่เพชฌฆาตสั่งตาย (2008)
 อภินิหารตำนานแห่งนาร์เนีย ตอน เจ้าชายแคสเปี้ยน (2008)
 พยัคฆ์ฉลาด เก็กไม่เลิก (2008)

 บุคคลในชีวิตจริง 

 ไมลีย์ ไซรัส
 เอมี ไวน์เฮาส์
 ไมเคิล แจ็กสัน
 เฟลเวอร์ ฟลาฟ
 ดร. ฟิลล์
 โจนาสบราเทอร์ส
 เจสซิกา ซิมป์สัน
 ซาราห์ ซิลเวอร์แมน
 แมตต์ เดมอน
 จัสติน ทิมเบอร์เลก
# บรูโน เทาท์
บรูโน ยูลีอุส โฟลรีอาน เทาท์ (4 พฤษภาคม ค.ศ. 1880 เคอนิชส์แบร์ค เยอรมนี – 24 ธันวาคม ค.ศ. 1938 อิสตันบูล) เป็นสถาปนิก นักผังเมือง และนักเขียนชาวเยอรมันที่มีผลงานจำนวนมาก ทำงานในช่วงสมัยไวมาร์

 แหล่งข้อมูลอื่น 

 Bruno Taut ที่ฐานข้อมูล archINFORM
 ชีวประวัติของบรูโน เทาต์  ที่ Museum of Architecture
# จอนนี่ อันวา
จอนนี่ อันวา มีชื่อจริงเดิมว่า อาทิตย์ อันวา ชื่อเล่น จอนนี่   เกิดเมื่อวันที่ 30 สิงหาคม พ.ศ. 2524 เป็นนักร้องนักแสดง เป็นที่รู้จักในนามวง แร็พเตอร์ ร่วมกับ หลุยส์ สก็อต จอนนี่มีน้องชายซึ่งเป็นนักร้องนักแสดงเช่นกันคือ อนัน อันวา

 ประวัติ 
จอนนี่เป็นคนไทยลูกครึ่งอินโดนีเซีย-สก็อต เกิดที่กรุงเทพมหานครโดยเป็นลูกคนที่ 3 (ลูกคนที่ 4 คืออนัน) จบมาจาก โรงเรียนบางกอกพัฒนา เข้าวงการบันเทิงเมื่ออายุประมาณ 10 ขวบ เริ่มจากแสดงโฆษณาบ้านกฤษดานคร, รองเท้าบาจา, เครื่องดื่มโอวัลติน หลังจากนั้นได้มีบทบาทร้องเพลงในค่าย  RS ก่อนจะไปเรียนต่อที่ประเทศออสเตรเลียที่ Macquarie University ในสาขา Bachelor of Arts : Media & Cultural Studies

วงการเพลง

จอนนี่กับหลุยส์มีผลงานเพลงร่วมกันในนาม แร็พเตอร์ สังกัดอาร์.เอส.โปรโมชั่น ระหว่างปี พ.ศ. 2537-2541 จำนวนทั้งสิ้น 4 อัลบั้ม นอกจากนี้ยังมีอัลบั้มพิเศษอื่นๆ ซึ่งเข้าร่วมในนามแร็พเตอร์ เช่น ซูเปอร์ทีนส์ (พ.ศ. 2539) และ The Next (พ.ศ. 2540)

ในช่วงนี้ ทั้งจอนนี่และหลุยส์ยังได้ร่วมแสดงภาพยนตร์ของอาร์เอสโปรโมชั่น ได้แก่โลกทั้งใบให้นายคนเดียว (เป็นตัวประกอบที่ไม่มีบทบาทอะไรมากนัก) และ เด็กระเบิด ยืดแล้วยึด (เป็นหนึ่งในตัวเอกหลัก 6 คนของเรื่อง)

ผลงานเดี่ยว

หลังจากยุบวงแร็พเตอร์เนื่องจากแต่ละคนแยกย้ายกันไปเรียนต่อในต่างประเทศ ทั้งจอนนี่และหลุยส์ก็ยังมีผลงานเพลงอัลบั้มเดี่ยวออกมาเป็นระยะ ได้แก่ 
 Bad Boy (พ.ศ. 2543) มีเพลงที่นิยมคือ Bad Boy, ติดอกติดใจ, Slowmotion, จินตนาการ
 Free Man (พ.ศ. 2545) โดยทำงานร่วมกับ มณฑล จิรา เพลงที่นิยมคือ คนมีอดีต, Free, Go now, อย่างน้อยก็เคยได้ชื่อว่าคนรักกัน
 Reflexion (พ.ศ. 2545) อัลบัมรวมเพลงฮิตของจอนนี่ มีเพลงประกอบละครบ้านสีขาวกับดาวดวงเดิมเพิ่มมาในอัลบัมนี้ เพลง ดวงตะวันของใจ, ไม่อยากเป็นตัวปัญหา
 Outtaspace (พ.ศ. 2546) เพลงที่นิยมคือ ในห้องนั้น, มีหัวใจ(แต่ไร้ความรู้สึก), Outtaspace

ผลงานอื่น ๆ
นอกจากนั้นจอนนี่ยังมีผลงานเพลงที่ทำร่วมกับศิลปินคนอื่นๆ อีกจำนวนหนึ่ง ได้แก่
 Super Teens
 The Next ประกอบด้วย Raptor, Jr.-Voy, Lift & Oil, เจมส์ เรืองศักดิ์ และโดม ปกรณ์ ลัม
 Mission 4 Project - เป็นการนำนักร้องชายยอดนิยมของเครืออาร์เอสมาตั้งวงดนตรี และเล่นเครื่องดนตรีเอง ร่วมกับโดม ปกรณ์ ลัม, เจมส์ เรืองศักดิ์ ลอยชูศักดิ์ และวอย เกรียงไกร อังคุณชัย
 The Celebration - ฉลอง RS ครบรอบ 20 ปี เมื่อ พ.ศ. 2544 โดยนำเพลงที่นิยมในอดีตมาร้องใหม่ โดยจอนนี่ร้องเพลง "เลิกง้อ"
 What’s love? - รวมเพลงรัก โดยจอนนี่ร้องเพลง "รักคือ...สายลม
 เพลง "อยากให้รู้ว่ารักเธอ" ประกอบภาพยนตร์ Sexphone คลื่นเหงา สาวข้างบ้าน
 ทำงานเพลงร่วมกับ มณฑล จิรา ในชื่อ Katsue
 Single เพลง "แฝง" ประกอบละครซีรีส์ Secret Seven เธอคนเหงากับเขาทั้งเจ็ด

ละคร
 บ้านสีขาวกับดาวดวงเดิม (พ.ศ.2545) (ไอทีวี)
 หนึ่งฟ้าหลังคาเดียว (พ.ศ.2545) (ช่อง 3)

ภาพยนตร์
 ภาพยนตร์เรื่อง โลกทั้งใบให้นายคนเดียว (พ.ศ. 2538)
 ภาพยนตร์เรื่อง "เด็กระเบิด ยืดแล้วยึด" (พ.ศ. 2539)
 ภาพยนตร์เรื่อง อหิงสา จิ๊กโก๋มีกรรม (พ.ศ. 2548)

ประกวดร้องเพลง
จอนนี่ประกวดร้องเพลงในรายการ The Mask Singer หน้ากากนักร้อง ซีซันที่ 3 ในนามหน้ากากเอเลี่ยน ใช้เพลง Treasure ของ Bruno Mars แต่แพ้หน้ากากอีกาแดง
# โครงสร้างโมเลกุลแบบลิวอิส
สูตรโครงสร้างของลิวอิส เป็นสูตรโครงสร้างที่กิลเบิร์ต ลิวอิสได้คิดค้นขึ้นมาเพื่อใช้ในการอธิบายรูปร่างโมเลกุล ซึ่งจะแบ่งได้เป็น 2 ประเภทได้แก่
 สูตรโครงสร้างส่วนที่เป็นจุด เป็นสูตรโครงสร้างที่ใช้จุดแทนอิเล็กตรอนวงนอกสุดของอะตอมที่เกิดพันธะ โดยให้อิเล็กตรอนครบตามกฎออกเตต ยกเว้นบางธาตุซึ่งมีการยกเว้นได้ 
 สูตรโครงสร้างส่วนที่เป็นเส้น เป็นสูตรโครงสร้างที่ใช้เส้นและจุดแทนอิเล็กตรอนวงนอกสุดของอะตอมที่เกิดพันธะ ซึ่งเส้น 1 เส้นจะแทนอิเล็กตรอน 2 ตัวหรือ 1 คู่ การเขียนสูตรโครงสร้างในลักษณะนี้จะแสดงอิเล็กตรอนคู่โดดเดี่ยวด้วยหรือไม่ก็ได้
# พิพิธภัณฑ์เหมืองแร่กะทู้
พิพิธภัณฑ์เหมืองแร่กะทู้ ต่อมาเปลี่ยนชื่อเป็น พิพิธภัณฑ์เหมืองแร่ภูเก็ต (PHUKET MINING MUSEUM) เมื่อเดือนมิถุนายน 2551 ตั้งอยู่ที่ถนนเหมืองท่อสูง ตำบลกะทู้ อำเภอกะทู้ จังหวัดภูเก็ต 83120 จัดสร้างขึ้นเพื่อเป็นทรัพยากรทางการท่องเที่ยวและเป็นแหล่งการเรียนรู้ เปิดให้เข้าชมทุกวันไม่เว้นวันหยุดดราชการ เวลา 9.00 - 16.00 น.

 ประวัติ 
หลังภาคใต้ประสบภัยสึนามิ จังหวัดภูเก็ตได้มอบหมายให้เทศบาลตำบลกะทู้ ดำเนินการจัดสร้างอาคารพิพิธภัณฑ์ ในปี พ.ศ. 2549 ตามแบบของนางปัญจภัทร (ตูน) ชูราช บนพื้นที่การทำเหมืองแร่ดีบุก (เลิกทำเหมืองแล้วเมื่อ พ.ศ. 2500) บริเวณเหมืองท่อสูง ตำบลกะทู้ อำเภอกะทู้ จังหวัดภูเก็ต เป็นเขตแดนตำบลกะทู้กับบ้านเกาะแก้ว ตำบลเกาะแก้ว อำเภอเมืองภูเก็ต จังหวัดภูเก็ต

นายประเสริฐ ขาวกิจไพศาล นายกเทศมนตรีเทศบาลตำบลกะทู้ได้จัดสรรงบประมาณจัดนิทรรศการภายในระหว่างปี พ.ศ. 2550-2551

 ลักษณะการจัดนิทรรศการ 
กลุ่มผู้สนใจประวัติศาสตร์เมืองภูเก็จ มีความประสงค์ที่จะสนับสนุนการจัดตั้งพิพิธภัณฑ์เหมืองแร่มาตั้งแต่ปี พ.ศ. 2525 จึงได้มอบหมายให้ ผศ.สมหมาย ปิ่นพุทธศิลป์ เป็นผู้ออกแบบการจัดพิพิธภัณฑ์เหมืองแร่ เมื่อเดือนกันยายน พ.ศ. 2549 ดำเนินการจัดนิทรรศการเป็น 2 กลุ่ม คือ กลุ่มภายนอก (Outdoor) อาคาร (ต่อไปจะมีเรือขุดแร่ในขุมเหมืองด้านทางเข้าพิพิธภัณฑ์ พ.ศ. 2553 มีเหมืองฉีด เครื่องจักรกลในการทำเหมืองแร่ รางเหมือง โรงหัด) และกลุ่มภายใน (Indoor) อาคาร"อังมอเหลา"

 กลุ่มนิทรรศการภายในอาคาร 
พิพิธภัณฑ์เหมืองแร่ (พมร.) ภูเก็ตจัดนิทรรศการภายในโดยใช้ชื่อ เปิดลับแลม่านฟ้าเกาะพญามังกรทอง มีห้องแสดงนิทรรศการใน "อังมอเหลา" (ตึกนายหัวเหมืองหรือบ้านเศรษฐี) ไปตามลำดับ คือ โปท้องหง่อก่ากี่ ชินวิถี อัญมณีนายหัวเหมือง เรืองดารากร (กำเนิดโลก กำเนิดแร่ธาตุ กำเนิดชีวิต กำเนิดคน คนใช้ไฟ คนใช้แร่ คนแสวงหาแร่) สายแร่แห่งชีวิต (เหมืองแล่น เหมืองครา เหมืองปล่อง เหมืองรู เหมืองอุโมงค์ เหมืองหาบ เหมืองสูบ เหมืองฉีด เหมืองเรือขุด) นิรมิตเล่นแร่แปรธาตุ ฉลาดนาวาชีวิต ลิขิตปรัชญ์สืบสาน บันซ้านบางเหนียว (ร้านขนมจีน ร้านขายของชำ ร้านโกปีเตี๊ยม ร้านแป๊ะอ๊านต๋อง (ร้านขายยาจีน) ร้านจักสาน) เก่วเกี้ยวในทู (อ๊าม งิ้ว หนังตะลุง) หลงผิดเสพ เทพาภรณ์ คฤหปตานินท์ บาบ๋าสินสมรส ฉายาบทนฤมิต ภาพกิจปฐมเหตุ และวรรณวิเศษปัญญภูมิ
# บ้านพิพิธภัณฑ์
บ้านพิพิธภัณฑ์ ตั้งอยู่ที่บ้านเลขที่ 170/17 หมู่ที่ 17 ซอยศาลาธรรมสพน์ 3 ถนนศาลาธรรมสพน์ (ถนนต่อจากปลายถนนพุทธมณฑลสาย 2 ด้านทางรถไฟ) แขวงศาลาธรรมสพน์ เขตทวีวัฒนา กรุงเทพมหานคร 

บ้านพิพิธภัณฑ์ เป็นสถานที่รวบรวมและจัดแสดงข้าวของเครื่องใช้ในชีวิตประจำวันของชาวบ้านชาวเมืองราวยุค พ.ศ. 2500 ในรูปแบบของเรือนร้านย่านตลาด กิจการบ้านพิพิธภัณฑ์เป็นกิจการเพื่อสาธารณประโยชน์ โดยได้รับความอนุเคราะห์สนับสนุนจากประชาชนและองค์กรต่างๆ อย่างสม่ำเสมอ ที่ดินและอาคารหลักได้จากการบริจาค สิ่งของที่จัดแสดงส่วนใหญ่ได้ก็จากการบริจาค เปิดให้ประชาชนเข้าศึกษาเยี่ยมชมเป็นครั้งแรกเมื่อวันเสาร์ที่ 14 กรกฎาคม พ.ศ. 2544

 พื้นที่จัดแสดง  
บ้านพิพิธภัณฑ์ประกอบด้วยอาคาร 2 หลัง   
 อาคารหลังที่ 1  
 ชั้น 1 
มีส่วนต้อนรับและจำหน่ายบัตรเข้าชม จำหน่ายสินค้าและของที่ระลึก กับส่วนนิทรรศการซึ่งประกอบด้วยร้านขายยา ร้านขายของเล่นโบราณ ร้านขายขนมและของเล่นชาวบ้าน
 ชั้น 2  
มีโรงหนัง ร้านตัดผม-ตัดเสื้อ ร้านให้เช่าหนังสือ ร้านถ่ายรูป ห้องครัว บ้านสุวัตถี และห้องแสดงสิ่งของได้รับบริจาคที่ยังไม่ได้จัดหมวดหมู่
 ชั้น 3 
มีห้องเรียน ห้องนายอำเภอ ร้านขายแผ่นเสียง วิทยุ โทรศัพท์มือถือ ร้านสรรพสินค้า

 อาคารหลังที่ 2 
บ้านพิพิธภัณฑ์หลังที่ 2 จัดแสดงเฉพาะชั้นล่างชั้นเดียว มีร้านขายกาแฟ ร้านทำฟัน ร้านขายเครื่องเขียนแบบเรียน ร้านขายทอง ร้านขายของจิปาถะ  

แหล่งข้อมูลอื่น 
ข้อมูลของบ้านพิพิธภัณฑ์
# 10 กฎเฮ้วเด็ดหัวใจเฮี้ยว
10 กฎเฮ้วเด็ดหัวใจเฮี้ยว  เป็นภาพยนตร์แนวโรแมนติกคอเมดีในปี 1999 กำกับโดย จิล จังเกอร์ แสดงโดย ฮีธ เลดเจอร์, จูเลีย สไตลส์, โจเซ็ป กอร์ดอน-เลวิตต์, ลาริซา โอเลย์นิก, เดวิด ครัมฮอลต์ซ และแลร์รี มิลเลอร์ โดยดัดแปลงมาจากบทประพันธ์ของ วิลเลียม เชกสเปียร์‎ เรื่อง The Taming of the Shrew โดยดัดแปลงเป็นฉากโรงเรียนอเมริกันในยุคปัจจุบัน บทภาพยนตร์เขียนโดย คาเรน แม็กคัลลาห์ ลัตซ์ และเคิร์สเตน สมิธ

ภาพยนตร์ออกฉายเมื่อ 31 มีนาคม ค.ศ. 1999 และทำให้ดารานำเป็นที่รู้จักทั้งสไตลส์และเลดเจอร์Aames, Ethan. "Julia Stiles on "The Omen" ". Cinema Confidential News. June 5, 2006. Retrieved on October 28, 2006.Eisenbach, Helen. "10 Thing We Love About Julia Stiles". Manhattan File Magazine. January 2000. Retrieved October 28, 2006.Maher, Kevin. "Heath Ledger- The Accidental Hero ". Times Sunday Magazine. October 14, 2006. Retrieved October 28, 2006. ผลงานการกำกับเปิดตัวของจังเกอร์ เช่นเดียวกับคนเขียนบทภาพยนตร์ ลัตซ์และสมิธ ซึ่งต่อมาทั้งคู่ได้เขียนบทภาพยนตร์ที่ดัดแปลงมาจากบทประพันธ์ของเชกสเปียร์อีกครั้งใน She's the Man